Dragan Bursać
Dragan Bursać  (Bihać, 27. oktobar 1975), bosanskohercegovački novinar i kolumnista.

Životopis 
Dragan Bursać je rođen 1975. godine. Odrastao je u Bosanskom Petrovcu i na obroncima Grmeča gdje je završio osnovnu školu. Gimnaziju je završio u Sremskoj Mitrovici. Godine 2002.  diplomirao je na Filozofskom fakultetu u Banjoj Luci. Profesor je filozofije i sociologije.

Počeo je se baviti novinarstvom 1998. u studentskom magazinu BUM. Nakon diplomiranja počeo je raditi kao novinar na Radio Banjaluci.  Od 2009. do 2016. bio je zaposlen kao novinar i kolumnista BUKA portala. Godine 2014. počeo je objavljivati kolumne za Al Jazeera Balkans. 

Redovan je kolumnista Al Jazeera Balkans i portala Radio Sarajevo.  Regionalno objavljuje na portalima Autonomija (Vojvodina), te Antena M i Caffe del Montenegro (Crna Gora). Od 2021. godine član je P.E.N. Centra Bosne i Hercegovne. Živi i radi u Banjaluci.

Bibliografija 
 PTSP Spomenar (Sarajevo, 2018)
 Čekajući Dylan Doga u Srebrenici (Sarajevo, 2022)

Nagrade i priznanja 

 2013. Godišnja nagrada UNICEF-a za poseban novinarski doprinos promociji i zaštiti prava djeteta
 2014. Novinarska nagrada Srdjan Aleksić za kontinuirano izvještavanje o marginalizovanim grupama i razvoju društveno odgovornog novinarstva 
 2017. Priznanje za novinarski doprinos informisanju i promociji ciljeva održivog razvoja u Bosni i Hercegovini od  Ujedinjenih nacije Bosne i Hercegovine
 2018. Evropska novinska nagrada  u kategoriji mišljenje za kolumnu Treće strijeljanje dječaka Petra iz Konjica objavljenu na Al Jazeera Balkans
 2018. Godišnja nagrada u kategoriji Novinar Godine Društvo Novinara Bosne i Hercegovine
 2018. Povelja Počasnog Gradjanina Bosanskog Petrovca za razvoj i opći napredak Općine Bosanski Petrovac
 2021. Godišnja regionalna nagrada Mirko Đorđević za najboljeg novinara na eksjugoslovenskom prostoru  
̈ 2021. Godišnja nagrada Nezavisnog društva novinara Vojvodine (NDNV) 
 2021. Priznanje za hrabre novinare iz Jugoistočne Evrope za njihov izvanredan rad i doprinos demokratiji, vladavini prava i slobodi medija u regionu od Njemačke asocijacije za Jugoistočnu Evropu

Reference 

Bosanskohercegovački novinari
Biografije, Bihać